stanford-oval/wikipedia huggingface dataset:
William Risto

| William Nilssen Risto> Henkilötiedot |
| --- | --- |
Syntynyt: 16. syyskuuta 1882 Karunki, Ruotsi
Kuollut: 1962 Negaunee, Yhdysvallat
Ammatti:  toimittaja ja kirjailija
William Nilssen Risto (16. syyskuuta 1882 Karunki, Ruotsi – 1962 Negaunee, Yhdysvallat) oli amerikansuomalainen toimittaja, kirjailija ja anarkosyndikalisti. Hänet tunnettiin ääriradikaalina, joka muun muassa piti sabotaasia lakkoilua tehokkaampana vaikutuskeinona. Myös valtiollisiin vaaleihin osallistuminen oli hänestä turhaa, koska poliittinen järjestelmä oli porvareiden hallussa.
Risto toimi aluksi aktiivisesti Yhdysvaltain sosialistisessa puolueessa, mutta erotettiin puoluevirkailijan tehtävästä innokkaan anarkosyndikalistisen agitaationsa vuoksi. Michiganissa Risto oli mukana Sosialistisen puolueen ja sen alaisen Amerikan Suomalaisen Sosialistijärjestön toiminnassa. Vuonna 1913 Sosialistisen puolueen osavaltiollisten vaalien yhteydessä Risto hävitti osan äänistä. 1920-luvulla Risto toimitti Duluthissa Totuus-nimistä suomenkielistä työväenlehteä.
Elämä

Ruotsin Länsipohjassa syntynyt Risto muutti siirtolaiseksi Yhdysvaltoihin vuonna 1903. Hän asettui aluksi maan itärannikoille ja toimi muun muassa aktiivisesti Yhdysvaltain sosialistisessa puolueessa. Risto erotettiin puoluevirkailijan tehtävästä innokkaan anarkosyndikalistisen agitaationsa vuoksi. Tämän jälkeen hän muutti Michiganin osavaltioon pieneen Nagauneen kaivoskaupunkiin. Kaupungissa ja sitä ympäröineessä Marquetten piirikunnassa oli jo entuudestaan runsaasti suomalaisia siirtolaisia.
Risto oli Michiganissa mukana Sosialistisen puolueen ja sen alaisuudessa olleen Amerikan Suomalaisen Sosialistijärjestön toiminnassa ja työskenteli lisäksi paikallisen työväentalon Negaunee Labor Templen johtajana. Hänet tunnettiin ääriradikaalina, joka muun muassa piti sabotaasia lakkoilua tehokkaampana vaikutuskeinona. Riston mielestä myös valtiollisiin vaaleihin osallistuminen oli turhaa, koska hänen mielestään koko poliittinen järjestelmä oli täysin porvarillisen luokan hallussa.
Sosialistisen puolueen Marquetten osasto oli jakautunut kahteen osaan, maltilliseen parlamentaarista sosialismia ajaneeseen ryhmittymään, jota johti Frank Aaltonen, ja Riston johtamiin radikaaleihin anarkosyndikalisteihin. Vuonna 1913 Sosialistisen puolueen osavaltiollisten vaalien yhteydessä Risto hävitti osan äänistä väittäen niiden kadonneen. Aaltonen teki tapauksesta valituksen puolueen Michiganin johdolle, joka määräsi Nagauneen Finnish Socialist Federationin ja työväentalon hänen alaisuuteensa. Risto kannattajineen luopui kuitenkin talosta sekä yhdistyksen omaisuudesta ja varoista vasta oikeuden määräyksen jälkeen.
Risto muutti välikohtauksen jälkeen Minnesotan Duluthiin, jossa hän kirjoitti syndikalistisen IWW-ammattiliiton kannattajiin lukeutuneeseen Industrialisti-lehteen. Sen päätoimittajana oli myöhemmin Neuvostoliittoon muuttanut Leo Laukki. 1920-luvulla Risto toimitti Duluthissa Totuus-nimistä suomenkielistä työväenlehteä. Sitä kustantanut yhtiö julkaisi myös neljä Riston teosta. Myöhemmin hän palasi Nagauneen, jossa hän työskenteli pitkään kaupungin palveluksessa.
Teokset

Kaivannosta hautaan (1915)
Vallankumouksellinen syndikalismi (1916) Teoksen verkkoversio
Lombalon tyttären poika (1925)
Elämää ikuisessa yössä (1930)
Aiheesta muualla

William Riston kirjoitus "Tunnesosialismi ja anarkosyndikalismin alkujuuria"
Evelyn Knight

| Evelyn Knight |
| --- | --- |
 Knight vuonna 1947
Henkilötiedot
Syntynyt: 31. joulukuuta 1917 Reedville, Virginia, Yhdysvallat
Kuollut: 28. syyskuuta 2007 (89 vuotta) San José, Kalifornia, Yhdysvallat
Ammatti:  laulaja
Muusikko
Taiteilijanimi:  Evelyn Knight 
Aktiivisena:  1940- ja 1950-luku
Tyylilajit:  popmusiikki 
Levy-yhtiöt:  Decca
  [ Muokkaa Wikidatassa ] [ ohje ]  
Evelyn Knight (s. Evelyn Davis, 31. joulukuuta 1917 Reedville, Virginia, Yhdysvallat – 28. syyskuuta 2007 San Jose, Kalifornia, Yhdysvallat) oli yhdysvaltalainen laulaja 1940- ja 1950-luvuilla. Knight muistetaan parhaiten hänen vuoden 1949 hittikappaleestaan ”Powder Your Face with Sunshine”.
Knight varttui Washington D.C:ssä. Hän aloitti musiikkiuransa paikallisella radioasemalla. Knight allekirjoitti levytyssopimuksen Decca Recordsin kanssa ja hänen esikoissinglensä ”Dance with a Dolly (With a Hole in Her Stocking)” sijoittui Yhdysvaltain musiikkilistan kärkikymmenikköön. Hänen seuraavat singlensä ”My Fickle Eye” ja ”Passé” eivät menestyneet yhtä hyvin. Vuoden 1948 lopulla Knight äänitti The Stardustersin kanssa coverversion Paula Watsonin hittikappaleesta ”A Little Bird Told Me”. Knightin versio sijoittui musiikkilistojen kärkeen vuoden 1949 keväällä ja myi kaksi miljoonaa kappaletta.
Aiheesta muualla

Kuvia tai muita tiedostoja aiheesta Evelyn Knight Wikimedia Commonsissa
Evelyn Kawamoto

| Mitalit | Mitalit | Mitalit |  |
| --- | --- | --- | --- |
|  Kawamoto vuonna 1952. |  Kawamoto vuonna 1952. |  Kawamoto vuonna 1952. |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 400 m vapaauinti |  |
|  Pronssia | Helsinki 1952 | 4×100 m vapaauintiv. |  |
Evelyn Tokue Konno (o.s. Kawamoto, 17. syyskuuta 1933 Honolulu, Havaiji – 22. tammikuuta 2017 Havaiji) oli yhdysvaltalainen uimari ja olympiamitalisti.
Kawamoto voitti Helsingissä 1952 olympiapronssia 400 metrin vapaauinnissa ja 4×100 metrin vapaauintiviestissä.
Kawamoto avioitui nelinkertaisen uinnin olympiamitalistin Ford Konnon kanssa. Kawamoto-Konno kuoli Havaijilla 83-vuotiaana 22. tammikuuta 2017.
Aiheesta muualla

Kuvia tai muita tiedostoja aiheesta Evelyn Kawamoto Wikimedia Commonsissa
Ernie Harwell

Ernie Harwell
William Ernest ”Ernie” Harwell (25. tammikuuta 1918 – 4. toukokuuta 2010) oli yhdysvaltalainen urheiluselostaja. Hänet muistetaan erityisesti baseball-joukkue Detroit Tigersien otteluiden selostajana.
Ennen tuloaan Detroit Tigersien vakioselostajaksi vuonna 1960, Harwell oli selostanut muun muassa Brooklyn Dodgersien, New York Giantsien ja Baltimore Oriolesin otteluja. Tigersien otteluja hän selosti eläkkeelle jäämiseensä asti vuonna 2002, lukuun ottamatta vuotta 1992, jolloin hänet korvattiin nuoremmalla selostajalla, mutta jouduttiin ottamaan yleisön vaatimuksesta takaisin seuraavana vuonna.
Ernie Harwell nimettiin Radio Hall of Fameen vuonna 1998.
Express (lehti)

Express oli vuosina 1971–1987 ilmestynyt suomalainen kaksikielinen poliittinen aikakauslehti, joka oli Perustuslaillisen oikeistopuolueen äänenkannattaja. Lehti toimi kanavana presidentti Urho Kekkosen ja suomettumisen vastustajille.
Expressin perustamisen taustalla olivat silloiset Ruotsalaisen Kansanpuolueen (RKP) kansanedustajat Georg C. Ehrnrooth ja Victor Procopé sekä kokoomuksen kansanedustaja Tuure Junnila, jotka edustivat puolueidensa oikeistosiipiä ja halusivat mielipiteilleen oman äänenkannattajan. He sopivat Kustannusyhtiö Libertaksen perustamisesta vuonna 1970, mutta varsinainen perustaminen tapahtui seuraavana vuonna. Siihen vaikutti ratkaisevasti Sveitsissä asunut suomalainen liikemies Tauno Jalanti, joka ehdotti Ehrnroothille nimeä Express ja lahjoitti hankkeeseen hieman rahaakin. Lehden ensimmäinen päätoimittaja ja samalla kustannusyhtiön toimitusjohtaja oli Ove Ohlström. Perustamisessa olivat mukana myös muun muassa Sakari Talvitie, Panu Toivonen ja Timo T. A. Mikkonen. Osakkeenomistajiin kuului merkittäviä talouselämän vaikuttajia, kuten Matti Virkkunen ja Olavi Sohlberg. Ennen Libertaksen merkitsemistä kaupparekisteriin julkaisijana oli Irina Matvejew. Kaikkia perustajia yhdisti vahva Kekkosen ja kommunismin vastustus.
Express alkoi ilmestyä marraskuussa 1971. Aluksi se esiintyi Ehrnroothin perustaman Pohjoismainen perusta -järjestön kannattajana. Lehden koko nimenä oli alkuaan Express: riippumaton mielipidelehti (oberoende politisk tidning) ja vuodesta 1977 Perustuslaillinen lehti (konstitutionell tidning). Lehti ilmestyi vuodesta 1972 kahdeksasta kymmeneen kertaan vuodessa. Jokaisessa numerossa oli erilliset suomen- ja ruotsinkieliset osat. Tilaajamäärä oli suurimmillaan noin 3 500, minkä lisäksi lehteä myytiin pieniä määriä irtonumeroina. Lehti jouduttiin lakkauttamaan vuonna 1987.
Tutkija Riku Keski-Rauskan mukaan Express mahdollisesti vaikutti KGB:n palveluksessa olleen neuvostodiplomaatti Albert Akulovin karkottamiseen Suomesta paljastamalla tämän harjoittaman vakoilun. Hänen toimintaansa viitattiin ensin helmikuussa 1972 toimittaja Kari Räisäsen kirjoittamassa artikkelissa ja marraskuussa lehti mainitsi hänet nimeltä. Suojelupoliisin salaisen raportin mukaan KGB uskoi ja kenties tiesikin Expressin saavan rahoitusta tai muuta tukea Yhdysvaltain tiedustelupalvelu CIA:lta, joka olisi toimittanut lehdelle Akulovia koskeneet tiedot. Supon mukaan Ehrnroothin yhdysvaltalaiselle kongressiedustajalle lähettämän siepatun kirjeen julkaisu vasemmistolaisessa Päivän Sanomissa maaliskuussa 1972 olisi ollut KGB:n ja Akulovin junailema vastaisku ja kosto Expressin kirjoituksista. Akulov joutui lähtemään Suomesta keväällä 1973.
Erkka Seppälä

| Erkka Seppälä> Henkilötiedot |
| --- | --- |
Syntynyt: 19. toukokuuta 1999 (ikä 25) Hämeenlinna, Suomi
Kansalaisuus:   Suomi
Jääkiekkoilija
Lempinimi:  Sepi, Maestro
Pelipaikka:  keskushyökkääjä
Maila:  vasen
Pituus:  174 cm
Paino:  78 kg
Seura
Seura:  Kiekko-Vantaa
Sarja:  Mestis
Pelinumero:  91
Pelaajaura
Pääsarjaura:  2018–
Aik. seurat:  HPK (SML) LeKi (Mestis) IPK (Mestis) Jokerit (Mestis)
Erkka Weikko Petteri Seppälä (s. 19. toukokuuta 1999 Hämeenlinna) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen kapteenina. Seppälä on pelipaikaltaan keskushyökkääjä, mutta hän osaa pelata myös laidassa. Seppälän aiemman seuran Hämeenlinnan Pallokerhon entinen pelaajakoordinaattori Jukka Voutilainen on kuvaillut häntä klassiseksi sentteriksi.
Ura > Maajoukkueura

Seppälä pelasi alle 18-vuotiaiden Ivan Hlinkan muistoturnauksessa vuonna 2016. Yhteensä hän on pelannut 19 nuorten ja 21 poikien maaottelua.
Erik Brunnius

Erik (Ericus) Brunnius (1. lokakuuta 1706 Alatornio – 25. lokakuuta 1783 Alatornio) oli suomalainen kirkkoherra, valtiopäivämies ja luonnontutkija.
Brunniuksen vanhemmat olivat Ylitornion kirkkoherra Erik Brunnius (1660–1741) ja Barbara Björn. Hän kävi Härnösandissa triviaalikoulua ja lukiota ja pääsi ylioppilaaksi Uppsalassa 1722. Brunnius valmistui Uppsalan yliopistosta filosofian maisteriksi 1731 ja hänet vihittiin papiksi Uppsalassa samana vuonna.
Brunnius toimi vuodesta 1731 isänsä apulaisena Ylitorniolla. Hänestä tuli Ylitornion kirkkoherra isänsä jälkeen 1741 ja Alatornion kirkkoherraksi hänet valittiin 1762. Brunnius sai rovastin arvon 1760. Hän oli valtiopäivämiehenä vuosina 1751–1752 ja 1760–1762.
Brunnius kirjoitti latinankielisen maisterinväitöskirjansa Tornion ja sen lähipitäjien historiasta. Väitöskirja on myöhemmin käännetty ruotsin ja suomen kielelle. Brunnius avusti vuosina 1736–1737 Tornionjokilaaksossa astemittauksia tehnyttä ranskalaisen Pierre Louis Moreau de Maupertuis’n johtamaa retkikuntaa ja hän teki myös itse luonnontieteellisiä havaintoja.
Erik Brunnius oli naimisissa 1732–1772 Eva Wrédin (k. 1772) kanssa. Heidän poikansa oli Pietarsaaren pitäjän kirkkoherrana toiminut Erik Brunnius (1742–1812).
Teoksia

Dissertatio gradvalis de vrbe Torna, eique adjacentibvs paroeciis, qvam suffragante ampliss. senatu philosoph. in Regia Academia Upsaliensi, sub praesidio mag. Erici Alstrin, log. & metaph. profess. reg. & ord. h. t. facult. philos. decani spectabilis, placidae bonorum sistit disquisitioni Ericvs Brvnnivs, Er. fil. Westro-Botniensis. In audit. Gustav. majori ad diem 12. Junii anni MDCCXXXI. Horis ante meridiem solitis, väitöskirja. Uppsala 1731
Om Torneå stad och dess angränsande socknar. Tornedalica, Luleå 1967
Tornion kaupungista ja sen lähipitäjistä ; latinan kielestä suom. Tuomo Itkonen. Lions club, Tornio 1965
Exotornoceras superstes

| Exotornoceras superstes> Uhanalaisuusluokitus |
| --- | --- |
 Hävinnyt 
  
Tieteellinen luokittelu
Domeeni:  Aitotumaiset Eucarya
Kunta:  Eläinkunta Animalia
Pääjakso:  Nilviäiset Mollusca
Luokka:  Pääjalkaiset Cephalopoda
Lahko:  Ammonoidea
Yläheimo:  Tornoceratoidea
Heimo:  Posttornoceratidae
Suku:  Exotornoceras
Laji:  superstes
Kaksiosainen nimi
 Exotornoceras superstes  (Wedekind, 1908) 
Synonyymit
 Gephyroceras superstes (Wedekind, 1908) 
  [ Muokkaa Wikidatassa ] [ ohje ]  
Exotornoceras superstes on Exotornoceras-sukuun ja Posttornoceratidae-heimoon kuuluva eläinlaji. Tieteellisen nimen sille antoi ensimmäisenä Wedekind vuonna 1908. Se on kuollut sukupuuttoon. Sillä ei ole alalajeja.
Kirjallisuutta

R. T. Becker: ​Alpinites and other Posttornoceratidae (Goniatitida, Famennian).  Mitteilungen aus dem Museum für Naturkunde in Berlin, Geowissenschaftliche Reihe: 51--73, 2002.
Fahrenheit 451 (elokuva)

Fahrenheit 451 -nimisiä elokuvia:
Fahrenheit 451 (vuoden 1966 elokuva)
Fahrenheit 451 (vuoden 2018 elokuva)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fahrenheit 451 (elokuva)”, voi hakea sivunnimihaulla, laajalla sivunnimihaulla tai tekstihaulla.
Fahrenheit

Fahrenheit tarkoittaa seuraavia asioita:
Fahrenheit-asteikko, lämpötila-asteikko
Gabriel Fahrenheit, lämpötila-asteikon kehittäjä
Fahrenheit, videopeli
Fahrenheit 451, Ray Bradburyn romaani
Fahrenheit 451, Francois Truffaut'n ohjaama elokuva
Fahrenheit 9/11, Michael Mooren dokumenttielokuva
7800° Fahrenheit, Bon Jovin albumi.
Fahrenheit, Toton albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fahrenheit”, voi hakea sivunnimihaulla, laajalla sivunnimihaulla tai tekstihaulla.
Eteläamerikanrastas

| Eteläamerikanrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  amaurochalinus
Kaksiosainen nimi
 Turdus amaurochalinus  Cabanis, 1850 
Katso myös
   Eteläamerikanrastas Wikispeciesissä   Eteläamerikanrastas Commonsissa 
Infobox OKNimi-testi OKIUCN-testi OK: 
Eteläamerikanrastas (Turdus amaurochalinus) on rastaiden heimoon kuuluva varpuslintu.
Levinneisyys

Eteläamerikanrastasta tavataan suuressa osassa Etelä-Amerikan keski- ja itäosia. Lajin populaation kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi lajiksi.
Fergal O’Brien

Fergal O’Brien German Masters 2015 -turnauksessa.
Fergal O’Brien (s. 8. maaliskuuta 1972 Dublin, Irlanti) on irlantilainen snooker-ammattilainen. Hän aloitti ammattiuransa jo vuonna 1991, ja voitti vuonna 1999 British Openin, jossa hän kukisti Anthony Hamiltonin erin 9–7.
Ferentium

Ferentium tai Ferentum voi tarkoittaa useaa eri paikkakuntaa:
Ferentium, Rooman lähellä
Ferentium, etruskikaupunki, keisari Othon syntymäkaupunki
Ferentium, latinalainen kaupunki jonka tarkkaa sijaintia ei tiedetä
Ferentium, samnilainen kaupunki jonka tarkkaa sijaintia ei tiedetä
Ferentium, keskiaikainen kaupunki Apulia
Vuoden 1909 Atlantin hurrikaanikausi

Yhteenveto kauden myrskyistä
Vuoden 1909 Atlantin hurrikaanikauden aikana Atlantilla muodostui 11 trooppista myrskyä, joista kuusi kehittyi hurrikaaneiksi. Kausi alkoi varsin aikaisin; kesäkuussa oli kaksi trooppista myrskyä ja yksi hurrikaani.
Myrskyt > Trooppinen myrsky 1

Kauden ensimmäinen trooppinen sykloni havaittiin matalapaineena Nicaraguan rannikolla 15. kesäkuuta ja se kehittyi myrskyksi 12 tunnin sisällä.
Myrskyt > Hurrikaani 2

Kauden toinen sykloni muodostui kesäkuun lopulla lähellä Florida Keysiä. Suunnattuaan ensin luoteeseen kohti Louisianaa päivän ajan se kääntyi jyrkästi kohti Texasin rannikkoa. Hieman ennen rantautumistaan Brownsvilleen se saavutti tuulen nopeuden 155 km/h, mikä tarkoittaa sen olleen luokan 2 hurrikaani. 30. kesäkuuta se oli heikentynyt myrskyksi ja mennyt pohjoiseen Meksikoon, minkä jälkeen se haihtui muutaman tunnin sisään. Vaikka yhtään ihmishenkeä ei menetetty, aineelliset vahingot, enimmäkseen tuhoutuneita rautateitä Meksikossa, kohosivat 1,3 miljoonaan dollariin.
Myrskyt > Trooppinen myrsky 3

Kauden kolmas myrsky muodostui 26. kesäkuuta Haitin pohjoispuolella, rantautui Miamin lähellä 1. heinäkuuta ja haihtui Atlantilla 4. heinäkuuta.
Myrskyt > Hurrikaani 4

Pienten Antillien eteläpuolella havaittiin 13. heinäkuuta trooppinen matalapaine, joka vahvistui hurrikaaniksi lähellä Kuuban länsikärkeä. 21. heinäkuuta se oli noin 30 mailia Galvestonista kaakkoon ja rantautui seuraavana päivänä Rio Granden lähellä. 41 ihmistä kuoli ja aineellisten vahinkojen määräksi arvioitiin kaksi miljoonaa dollaria.
Myrskyt > Hurrikaani 10

Kauden kymmenes myrsky muodostui eteläisellä Karibianmerellä 6. lokakuuta ja rantautui Kuubaan 11. lokakuuta. Havannassa viisi ihmistä kuoli ja omaisuudelle aiheutui noin miljoonan dollarin vahingot. Key Westissä ja Miamissa tuhoutui lisäksi joitakin taloja.
Myrskyt > Hurrikaani 11

Hurrikaani 2
Kauden 4. hurrikaani
Hurrikaani 10:n reitti
William Rehnquist

| William Rehnquist |
| --- | --- |

Yhdysvaltain korkeimman oikeuden puheenjohtaja
 25. syyskuuta 1986 – 3. syyskuuta 2005  
Presidentti:  Ronald Reagan (nimittäjä)
Edeltäjä:  Warren Burger
Seuraaja:  John Roberts
Yhdysvaltain korkeimman oikeuden jäsen
 15. joulukuuta 1971 – 26. syyskuuta 1986  
Presidentti:  Richard Nixon (nimittäjä)
Edeltäjä:  John Marshall Harlan II
Seuraaja:  Antonin Scalia
Henkilötiedot
Syntynyt: 1. lokakuuta 1924 Milwaukee, Wisconsin
Kuollut: 3. syyskuuta 2005 (80 vuotta) Arlingtonin piirikunta, Virginia
Ammatti:  juristi
Tiedot
Uskonto:  luterilaisuus
 Nimikirjoitus
William Hubbs Rehnquist (1. lokakuuta 1924 – 3. syyskuuta 2005) oli yhdysvaltalainen juristi ja Yhdysvaltain korkeimman oikeuden 16. puheenjohtaja. Presidentti Richard Nixon nimitti hänet korkeimman oikeuden tuomariksi vuonna 1972, ja Ronald Reagan ylensi hänet puheenjohtajaksi vuonna 1986. Hän toimi puheenjohtajana kuolemaansa asti.
Varhainen elämä

William Rehnquist syntyi Milwaukeessa Wisconsinissa. Hänen isänsä vanhemmat olivat Yhdysvaltoihin muuttaneita siirtolaisia Ruotsista. Rehnquist suoritti maisterin tutkinnon valtio-opista sekä Stanfordin yliopistossa että Harvardissa. Sitten hän opiskeli lakia Stanfordissa, jossa yksi hänen opiskelutovereistaan oli hänen tuleva kollegansa, korkeimman oikeuden jäsen Sandra Day O’Connor. Rehnquist valmistui vuonna 1952 vuosiluokkansa parhaimpana ja sai paikan korkeimman oikeuden tuomarin Robert H. Jacksonin avustajana. Sen jälkeen hän muutti Arizonan Phoenixiin, missä hän harjoitti lakia ja osallistui myös paikallispolitiikkaan.
Ura

Vuosina 1969–1971 Rehnquist työskenteli Yhdysvaltain oikeusministeriön alaisessa virastossa (Office of Legal Counsel). Vuonna 1971 presidentti Richard Nixon nimitti hänet korkeimpaan oikeuteen, ja kun oikeuden puheenjohtaja Warren Burger jäi eläkkeelle, presidentti Ronald Reagan nimitti Rehnquistin tämän seuraajaksi vuonna 1986.
Rehnquist halusi siirtää liittovaltion valtaa osavaltioille ja tulkitsi perustuslakia konservatiivisesti. Hän vastusti kuolemanrangaistukseen tehtyjä tiukennuksia, kuten tuomitun ikärajan nostamista, ja ajoi rajoituksia kuolemaantuomittujen mahdollisuuksiin valittaa tuomiostaan. Hän kannatti abortin sekä rikoksesta syytettyjen oikeuksien rajoittamista.
Rehnquist kuoli 3. syyskuuta 2005 kilpirauhassyöpään, joka oli diagnosoitu noin vuosi aiemmin. Hänet on haudattu Arlingtonin hautausmaalle, jonne on haudattu myös Rehnquistin vaimo Natalie ”Nan” Cornell Rehnquist, joka kuoli munasarjasyöpään vuonna 1991. Heillä oli kolme lasta.
Kunnianosoitukset

Ellis Islandin kunniamitali (USA, 1999)
Aiheesta muualla

Kuvia tai muita tiedostoja aiheesta William Rehnquist Wikimedia Commonsissa
Yhdysvaltain korkeimman oikeuden puheenjohtaja kuollut Yle Uutiset.  4.9.2005.
Rehnquist, William Hubbs Federal Judicial Center. (englanniksi)
Yhdysvaltain korkeimman oikeuden puheenjohtajat
Jay
Rutledge
Ellsworth
Marshall
Taney
Chase
Waite
Fuller
White
Taft
Hughes
Stone
Vinson
Warren
Burger
Rehnquist
Roberts
Rehnquist vannomassa puheenjohtajan virkavalaansa edeltäjänsä Warren Burgerille.
Ernie Johnson Jr.

Ernie Johnson Jr. (oikealla) selostuskopissa yhdessä Cal Ripkenin kanssa lokakuussa 2012
Ernest ”Ernie” Johnson Jr. (s. 7. elokuuta 1956 Milwaukee, Wisconsin) on yhdysvaltalainen urheilutoimittaja, -selostaja ja tv-juontaja. Hän on vuodesta 1989 työskennellyt Turner-yhtymän palveluksessa yhtiön eri kanavilla.
Parhaiten Johnson tunnetaan suositun Inside the NBA -koripallostudio-ohjelman juontajana. Hänen kanssaan studiossa ovat vakituisesti entiset huippukoripalloilijat Shaquille O'Neal, Charles Barkley ja Kenny Smith.
Johnsonin isä Ernie Johnson Sr. oli entinen MLB-syöttäjä ja pelasi pääsarjatasolla vuosina 1950–1959. Peliuransa jälkeen hän toimi selostajana baseballotteluissa, ja vuosina 1993–1996 hän selosti Atlanta Bravesin otteluita yhdessä poikansa kanssa. Johnson Sr. kuoli vuonna 2011.
Muuta

Johnsonilla havaittiin vuonna 2003 non-Hodgkinin lymfooma.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ernie Davis

Ernie Davis vuonna 1962.
Ernie Davis (14. joulukuuta 1939 New Salem, Fayette County, Pennsylvania – 18. toukokuuta 1963 Cleveland, Ohio) oli yhdysvaltalainen amerikkalaisen jalkapallon pelaaja. Hän voitti vuoden 1961 Heisman Trophyn. Hän oli ensimmäinen afroamerikkalainen pelaaja, jolle myönnettiin kyseinen palkinto.
Yli 50 yliopistoa tarjosi Davisille stipendiä aikana, jolloin ne olivat afroamerikkalaisille tiukassa. Hän päätti seurata Syracusen yliopistossa idoliaan Jim Brownia, jonka urheilulehti The Sporting News valitsi vuonna 1999 kaikkien aikojen amerikkalaisen jalkapallon ammattilaispelaajaksi. Syracusessa Davis sai kannettavakseen Brownin numeron 44 paidan. Lukuisten voittojen ja murskattujen yliopistosarjaennätysten kautta Davisista tuli NFL:n ykkösvaraus (ensimmäinen afroamerikkalainen ykkösvaraus) 1962. Varauksen teki Washington Redskins, mutta Davis kaupattiin heti Cleveland Brownsiin, jossa Jim Brownkin pelasi.
Davis ei kuitenkaan pelannut yhtään ammattilaisottelua, sillä hän sairastui kesällä 1962 akuuttiin myelooiseen leukemia, johon hän kuoli toukokuussa 1963 vain 23-vuotiaana. Hänelle myönnettiin vuonna 1979 postuumisti paikka College Football Hall of Famessa. Ernie Davis Middle School on hänen mukaansa on nimetty koulu Elmirassa Chemungin piirikunnassa New Yorkissa, jonne hän muutti 12-vuotiaana ja jossa hänen lahjansa amerikkalaiseen jalkapalloon kävivät ilmi. Davis on haudattu paikkakunnan Woodlawnin hautausmaalle.
Robert C. Gallagherin kirjaan Ernie Davis: The Elmira Express perustuva Hollywood-elokuva Express - Ernie Davisin tarina (engl. The Express) vuodelta 2008 kertoo Ernie Davisin elämäntarinan. Elokuvassa Davisia näyttelee Rob Brown. Syracuse Orangen päävalmentaja Ben Schwartzwalderia näyttelee Dennis Quaid.
Aiheesta muualla

Elmira Star-Gazetten sähköinen Ernie Davis -arkisto (Arkistoitu – Internet Archive)
Ernie Davisin henkilökuva Heisman Trophyn sivuilla (Arkistoitu – Internet Archive)
College Hall of Famen biografiasivu (Arkistoitu – Internet Archive)
Ernie Davis Find-a-Grave.comissa